gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8536, del 26-04-2019 (2019/3079)

Notificació de la sentència dictada en el procediment ordinari número 15/2017.
------------------------------------------------------------------------------

### Dades del document

Número de DOGV
:   8536

Data del DOGV
:   26-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3079


Organisme emissor
:   Jutjat de Primera Instància Número 1 d'Alzira

Tipus de document
:   Edicte

Notificació de la sentència dictada en el procediment ordinari número 15/2017. [2019/3079]  
Demandant: CaixaBank, SA.  
Procuradora: Elena Medina Cuadros.   
Demandat: Juan Miguel Esteve Castell.  
En el procediment seguit en aquest jutjat com a judici ordinari número 15/2017 s'ha dictat sentència que té la dispositiva del tenor literal següent:  
  
«Dispositiva  
Estime la demanda formulada per la mercantil CaixaBank, SA, representada en judici per la procuradora dels tribunals Elena Medina Cuadros, contra Juan Miguel Esteve Castell i, en con­seqüència, declare:  
  
- Declare la resolució contractual i el venciment anticipat de la total obligació de pagament del contracte de préstec hipotecari convingut per les parts mitjançant escriptura de préstec amb garantia hipotecària autoritzada per la notària Mireia Gil Belenguer el dia 27 de novembre de 2007 amb el número de protocol 1047; modificada per l'escriptura de compravenda amb subrogació i novació de préstec amb garantia hipotecària autoritzada per la notària Mireia Gil Belenguer el dia 31 de desembre de 2009 amb el número de protocol1371; modificada al seu torn per l'escriptura de novació de préstec amb garantia hipotecària autoritzada per la notària Mireia Gil Belenguer amb el número de protocol 618.  
  
- Condemne el demandat al pagament de la totalitat de les quantitats degudes a l'actora per principal així com per interessos ordinaris produïts de dos-cents huit mil tres-cents seixanta-cinc euros amb cinquanta-quatre cèntims d'euro (208.365,54 €), més l'interés remuneratori al tipus pactat des del 15 de novembre de 2016 fins al dictat de sentència i a partir d'aquesta els interessos establits en l'article 576 de la Llei d'enjudiciament civil fins al complet pagament.  
- Respecte de les costes processals causades, s'imposen aquestes al demandat.  
- No és procedent la pètita 3a de la pretensió principal pels motius ja exposats.»  
  
Notifiqueu la present resolució a les parts i feu-los saber que contra aquesta es pot interposar recurs d'apel·lació, conformement amb el que es disposa en la nova redacció de l'article 455 en relació amb l'article 458 de la Llei d'enjudiciament civil.  
  
Alzira, 27 de març de 2019.- La lletrada de l'Administració de justícia: Desamparados Climent Esteve.
Diari Oficial de la Generalitat Valenciana


Sumari del DOGV 8462, del 11-01-2019 (2018/12839)

Informació pública de la pèrdua de la carta de pagament número 462006M842.
--------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   V. ANUNCIS - C) ALTRES ASSUMPTES

Número del document
:   2018/12374


Organisme emissor
:   Institut Valencià d'Administració Tributària

Tipus de document
:   Anunci

Informació pública de la pèrdua de la carta de pagament número 462006M842. [2018/12153]  
A causa de la pèrdua de l'original de la carta de pagament de la fiança número 607074X606, per import de 104,55 euros, a nom de Zardoya Otis, SA, A35031568, a favor de sanitat.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria dels serveis territorials de la Conselleria d'Hisenda i Model Econòmic a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produeix cap reclamació.  
  
  
València, 31 d'octubre de 2018.- El subdirector general de l'IVAT: Javier Casas Gimeno.
Diari Oficial de la Generalitat Valenciana


Sumari del DOGV 8511, del 22-03-2019 (2019/2110)

Notificació de la sentència dictada en judici verbal número 970/2016.
---------------------------------------------------------------------

### Dades del document

Número de DOGV
:   8511

Data del DOGV
:   22-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2110


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en judici verbal número 970/2016. [2019/2110]  
Part demandant: Luis Fernández Vidania i Enriqueta Guervos Olivares.  
Part demandada: Promociones Santa Marta, SA.  
En el judici referenciat s'ha dictat la resolució el text literal de la qual és el següent: sentència  
Gandia, 29 de setembre de 2017  
Joaquín Femenía Torres, jutge del Jutjat de Primera Instància número 4 dels de Gandia i el seu partit he vist aquestes actuacions de judici verbal número 970/2016, promogudes a instàncies del procurador Ramón Juan Lacasa, en la representació de Luis Fernández Vidania i d'Enriqueta Guervos Olivares, amb l'assistència lletrada de Jesús C. Fuster Monzó, contra la mercantil Promociones Santa Marta, SA, declarada en rebel·lia.  
Vistos els preceptes legals citats i altres de general i pertinent aplicació,  
  
«Dispositiva  
Estime la demanda interposada pel procurador Ramón Juan Lacasa, en la representació de Luis Fernández Vidania i d'Enriqueta Guervos Olivares, contra la mercantil Promociones Santa Marta, SA, declarada en rebel·lia i declare la titularitat dominical dels actors sobre «una setzena part indivisa de la finca registral número 4.533 del Registre de la Propietat número dos de Gandia, inscrita al tom 1.238, llibre 49, foli 167, que es concreta i materialitza en el traster número 15 de l'edifici Semiramis IX de la Platja de Daimús (València)», adquirida amb caràcter de guanys en virtut de contracte de compravenda celebrat amb l'anterior propietària, la demandada Promociones Santa Marta, SA, el dia 13 d'octubre de 1990, pel preu de 1.50862 euros; i condemne la ressenyada demandada a elevar al públic aquest document privat de compravenda.  
  
Les costes processals s'imposen a la part demandada.  
Notifiqueu aquesta resolució a les parts i assenyaleu que en contra aquesta no es pot interposar recurs d'apel·lació.  
Així, aquesta és la meua sentència, de la qual es portarà testimoniatge a les actuacions, mentre definitivament jutge en primera instància, que pronuncie, mane i signe.»  
  
Atés que es desconeix el domicili o la residència actuals de la part demandada, per resolució de hui, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació d'aquest edicte en el tauler d'anuncis del Jutjat per a portar a efecte la diligència de notificació.  
  
Gandia, 5 de març de 2018.- El lletrat de l'Administració de justícia: Enrique Ferri Borras.
Diari Oficial de la Generalitat Valenciana


Sumari del DOGV 8688, del 29-11-2019 (2019/9938)

Notificació de la sentència dictada en el procediment de guarda i custòdia número 1374/2018.
--------------------------------------------------------------------------------------------

### Dades del document

Número de DOGV
:   8688

Data del DOGV
:   29-11-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9938


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 1374/2018. [2019/9938]  
María Cabezuelo Campos, lletrada de l'Administració de justícia del Jutjat de Primera Instància número 9 de València, faig saber que en les actuacions de família, guarda, custòdia o aliments de fills menors no matrimonials no consensuades, seguides amb el número 1374/2018, a instàncies de Palmira Castro Choque contra Zenón Gonzalo Mamani Enriquez, en situació de rebel·lia processal i parador ignorat, en els quals en data 14 de juny de 2019 s'ha dictat sentència, en la part dispositiva de la qual diu així:  
  
«Dispositiva  
Estime la demanda sobre mesures relatives a fills menors presentada per la representació processal de Palmira Castro Choque contra Zenón Gonzalo Mamani Enriquez, es declaren els següents efectes respecte del fill menor de les parts, \*\*\*:  
1. S'atribueix en exclusiva a la demandant l'exercici de les funcions inherents a la pàtria potestat, així com la seua guarda i custòdia.  
2. Es fixa una pensió d'aliments a favor del menor de 180 euros mensuals. Les despeses extraordinàries necessàries i els convenients si existeix acord o autorització judicial s'abonaran a mitges.  
3. No pertoca fixar règim de visites.  
Notifiqueu aquesta resolució a les parts.  
No pertoca fer exprés pronunciament sobre la imposició a costes.  
  
Així, aquesta és la meua sentència, contra la qual es pot interposar recurs d'apel·lació en el termini de 20 dies comptats des de l'endemà de la seua notificació, segons la nova redacció de l'article 458.1 de la LEC donada per llei 37/2011 de 10 d'octubre i previ dipòsit de la quantitat de 50 euros en el compte de consignacions d'aquest Jutjat, que pronuncie, mane i firme.»  
  
I perquè servisca de notificació de forma deguda a Zenón Gonzalo Mamani Enriquez, en rebel·lia processal i parador ignorat, expedisc i signe aquest edicte.  
  
València, 14 de juny de 2019.- La lletrada de l'Administració de justícia: María Cabezuelo Campos.
Diari Oficial de la Generalitat Valenciana


Sumari del DOGV 8639, del 20-09-2019 (2019/8727)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a instal·lacions destinades per a una activitat de polígon de tir esportiu, al terme municipal de l'Alcora. Expedient 2019/0147.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8639

Data del DOGV
:   20-09-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/8727


Data del document
:   16-09-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Alcora, l'
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a instal·lacions destinades per a una activitat de polígon de tir esportiu, al terme municipal de l'Alcora. Expedient 2019/0147. [2019/8727]  
Juan Carlos Santiago Gayubas ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a instal·lacions destinades per a una activitat de polígon de tir esportiu (expedient 2019/0147), al terme municipal de l'Alcora, ubicat a les parcel·les 7 i 21 del polígon 10.  
De conformitat amb allò que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, una vegada admesa a tràmit la sol·licitud, s'obri la informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, en què les persones interessades poden consultar l'expedient de declaració d'interès comunitari, l'estudi d'integració paisatgística, així com a la pàgina web https://oviusc.gva.es/oficina\_tactica/?idioma=ca\_ES#/tramita/10248/73654X55B752H480 i formular per escrit les observacions que estimen pertinents, en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, a l'avinguda del Mar, núm. 16, planta primera, de Castelló de la Plana.  
  
Cosa que es fa pública perquè se'n prenga coneixement.  
  
Castelló de la Plana, 16 de setembre de 2019.- El cap del Servei Territorial d'Urbanisme: Fernando Renau Faubell.
Diari Oficial de la Generalitat Valenciana


Sumari del DOGV 8552, del 21-05-2019 (2019/5162)

ACORD de 17 de maig de 2019, del Consell, d'autorització de l'expedient de rescabalament CNEN19/00588/43, per obligacions contretes en 2018 i 2019.
---------------------------------------------------------------------------------------------------------------------------------------------------

### Dades del document

Número de DOGV
:   8552

Data del DOGV
:   21-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5162


Data del document
:   17-05-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Acord

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

ACORD de 17 de maig de 2019, del Consell, d'autorització de l'expedient de rescabalament CNEN19/00861/43, per obligacions contretes en 2018 i 2019. [2019/5162]  
D'acord amb els articles 39.5 i 106.3, de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, a proposta de la consellera d'Agricultura, Medi Ambient, Canvi Climàtic i Desenvolupament Rural, amb la deliberació prèvia, en la reunió de 17 de maig de 2019,  
  
  
ACORDA  
  
Primer  
Autoritzar l'aprovació per la persona titular de la Conselleria d- Agricultura, Medi Ambient, Canvi Climàtic i Desenvolupament Rural de l'expedient de rescabalament CNEN19/0101/43 pels serveis prestats de neteja de l'edifici Prop I de València, del 19 al 31 de desembre de 2018 i de l'1 al 31 de gener de 2019, per un import de 23.773,97 - (IVA inclòs).  
  
Segon  
Autoritzar la imputació al pressupost de 2019, de les obligacions econòmiques contretes entre el 19 al 31 de desembre de 2018 i de l'1 al 31 de gener de 2019, per import de 23.773,97 ?.  
  
València, 17 de maig de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8610, del 09-08-2019 (2019/6399)

Notificació de la sentència dictada en el procediment ordinari número 214/2018.
-------------------------------------------------------------------------------

### Dades del document

Número de DOGV
:   8610

Data del DOGV
:   09-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6399


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el procediment ordinari número 214/2018. [2019/6399]  
En aquest procediment de judici ordinari seguit a instàncies de Manuel Aparici Tido contra El Horno de Ricardo, SLU, s'ha dictat sentència, l'encapçalament i dispositiva de la qual són del tenor següent:  
  
  
«Sentència número 86/2019  
Jutgessa que la dicta: María Isabel Tena Franco.  
Lloc: València.  
Data: 6 de maig de 2019.  
Part demandant: Manuel Aparici Tido.  
Advocada: Ana Llorca Esteve.  
Procuradora: Rosa Isabel Andreu Nácher.  
Part demandada: El Horno de Ricardo, SLU.  
Rebel  
Dispositiva  
Estime la demanda presentada per Manuel Aparici Tido contra El Horno de Ricardo, SLU, rebel.  
Declare resolt el contracte d'arrendament de data 1 de febrer de 2015 concertat entre les parts i condemne El Horno de Ricardo, SLU, a retornar a l'actora la maquinària que consta a l'exposen 1 del citat contracte -document 1 demanda- i a satisfer a la part actora la suma de 32.670 - (IVA inclòs) més les rendes que vencen fins al lliurament de la maquinària a raó de 3.000 - més IVA al trimestre, més els interessos legals.  
Respecte a les costes és procedent imposar-les a la part demandada.  
Comuniqueu aquesta resolució a les parts i feu-los saber que no és ferma i que en contra es pot interposar recurs d'apel·lació en el termini de 20 dies, davant d'aquest Jutjat, que haurà de substanciar-se i resoldre's per l'Audiència Provincial de València, conforme amb el que es disposa en els articles 455 i següents de Llei d'enjudiciament civil. Serà necessari, per a l'admissió a tràmit del recurs, acreditar amb l'escrit d'interposició d'aquest la constitució prèvia del depòsit de 50 ?, en el compte de depòsits i consignacions obert en Banesto amb el númere 4449 per a aquest Jutjat, que es retornarà si s'estima totalment o parcialment el recurs, i es perdrà si s'admet o confirma la resolució (DA, 15a LO 1/2009).  
Així ho pronuncie, mane i signe.»  
  
Atés que el demandat, El Horno de Ricardo, SLU, es troba en parador ignorat, de conformitat amb l'article 497.2 LEC s'expedeix aquest edicte per a la seua publicació en el Diari Oficial de la Generalitat Valenciana, a fi que li servisca de notificació de forma deguda.  
  
València, 13 de juny de 2019.- La lletrada de l'Administració de justícia: Laura María Alonso.
Diari Oficial de la Generalitat Valenciana


Sumari del DOGV 8558, del 29-05-2019 (2019/4518)

Notificació de la sentència dictada en el procediment ordinari número 172/2011.
-------------------------------------------------------------------------------

### Dades del document

Número de DOGV
:   8558

Data del DOGV
:   29-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4518


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el procediment ordinari número 172/2011. [2019/4518]  
De: Ald Automotive, SA.  
Procuradora: Sara Gil Furió.  
Contra: María Teresa Fátima Fernández Ulloa.  
  
José Víctor Sanz Gordón, lletrat de l'Administració de justícia del Jutjat Mercantil número 3 de València, pel present edicte faig saber que en el present procediment ordinari seguit a instàncies d'Ald Automotive, SA, contra María Teresa Fátima Fernández Ulloa, s'ha dictat Sentència número 97/2019 de data 10 d'abril de 2019, que té la dispositiva del tenor literal següent:  
  
«Dispositiva  
Estime la demanda interposada per la representació processal d'Ald Automotive, SA contra María Teresa Fátima Fernández Ulloa i condemne la part demandada, com a responsable solidària, a abonar a la part actora la quantitat de 8.738,82 euros, més els respectius interessos fixats d'acord amb el que assenyala el fonament de dret cinqué de la present sentència, amb imposició de les costes causades en aquest procediment.  
  
Contra la present resolució es pot interposar recurs d'apel·lació en el termini de 20 dies des de la seua notificació.  
Aquesta és la meua sentència, que pronuncie, mane i signe.»  
Publicació. L'anterior sentència ha sigut publicada de legal forma, de la qual cosa en done fe.  
El que s'ha inserit anteriorment concorda bé i fidelment amb el seu original, al qual em remet, i per deixar-ne constància expedisc i signe el present edicte a València, 15 d'abril de 2019. En done fe.  
I atés que aquesta demandada, María Teresa Fátima Fernández Ulloa, declarada rebel, es troba en parador ignorat, expedisc el present edicte a fi que li servisca de notificació de forma deguda; se li fa saber que té accés al text íntegre en l'oficina judicial.  
  
València, 15 d'abril de 2019.- El lletrat de l'Administració de justícia: José Víctor Sanz Gordón.
Diari Oficial de la Generalitat Valenciana


Sumari del DOGV 8473, del 28-01-2019 (2019/659)

Notifiació de la sentència dictada en el procediment 472/2017.
--------------------------------------------------------------

### Dades del document

Número de DOGV
:   8473

Data del DOGV
:   28-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/659


Organisme emissor
:   Jutjat de Primera Instància Número 6 d'Orihuela

Tipus de document
:   Anunci

Notifiació de la sentència dictada en el procediment 472/2017. [2019/659]  
Procediment ordinari [ORD] - 000472/2017-A  
  
De: Proydecon, SA, amb DNI/NIE/NIF: -  
Domicili: -  
Procuradora: Emilia del Rosario Álvarez Fernández.  
  
Contra: Horadada Golf Center, amb DNI/NIE/NIF: S94518066.  
Domicili: carretera d'Orihuela CV-925 KM 29, el Pilar de la Horadada.  
Procurador/a: -  
  
Elena Román García, lletrada de l'Administració de justícia del Jutjat de Primera Instància número 6 d'Orihuela, faig saber que en aquest procediment 472/2017 seguit a instàncies de Proydecon, SA, contra Horadada Golf Center s'ha dictat sentència, el tenor de la qual és el següent:  
  
«Sentència número 256/2018  
Orihuela, 18 de desembre de 2018  
  
Vistos els preceptes legals i jurisprudència que són aplicables,  
  
Dispositiva  
Així, aquesta és la meua sentència, de la qual s'unirà testimoniatge a les actuacions de la seua raó, que pronuncie, mane i signe.»  
Manera d'impugnació: aquesta resolució no és ferma i en contra podrà interposar-se recurs d'apel·lació, davant l'Audiència Provincial d'Alacant (art. 455 LECn).  
El recurs s'interposarà per mitjà d'escrit presentat en aquest jutjat en el termini de 20 dies hàbils, comptats des de l'endemà de la notificació, i s'exposaran les al·legacions en què es basa la impugnació i s'haurà de citar la resolució objecte d'apel·lació i els pronunciaments que impugna (art. 458 LEC).  
Publicació. L'anterior sentència ha estat llegida i publicada per la magistrada jutgessa que la va dictar, mentre celebrava audiència pública en el mateix dia de la seua data, davant de mi, com a lletrada de l'Administració de justícia, en done fe.  
Atés que la part demandada, Horadada Golf Center, es troba en parador ignorat, s'expedeix aquest edicte perquè servisca de notificació de forma deguda.  
  
Orihuela, 14 de gener de 2019.- La lletrada de l'Administració de justícia: Elena Román García.